smcproject/ml-wiki-sentences huggingface dataset:
രുചികളിലെ എല്ലാം അടങ്ങുന്ന ഒരു സമ്പൂർണ്ണ ആഹാരമാണ് സദ്യ.
ഓണം , വിഷു ഉത്സവങ്ങൾ, വിവാഹം , പിറന്നാൾ, നാമകരണം, ശ്രാദ്ധം തുടങ്ങി ഏതെങ്കിലും വിശേഷാവസരവുമായി ബന്ധപ്പെട്ടാണ് സാധാരണയായി സദ്യ ഉണ്ടാവുക.
പൊതുവേ ഇത് സസ്യാഹാരങ്ങൾ മാത്രം അടങ്ങുന്നതായിരിക്കും.
പ്രത്യേകിച്ച് തെക്കൻ കേരളത്തിൽ സദ്യ പൊതുവേ വെജിറ്റേറിയൻ ആണ്.
എന്നാൽ വടക്കൻ കേരളത്തിൽ (മലബാർ ഭാഗങ്ങളിൽ) മത്സ്യ മാംസ വിഭവങ്ങൾ സദ്യയുടെ അഭിവാജ്യ ഘടകം ആണ്.
നിലത്ത് ചമ്രം പിടിഞ്ഞിരുന്ന് വാഴയിലയിലാണ് പാരമ്പര്യമായി സദ്യയുണ്ണുന്ന രീതി.
ആറന്മുള വള്ളസദ്യ ഇത്തരത്തിൽ ഇന്നും നടത്തപ്പെടുന്നുണ്ട്.
ഇക്കാലത്ത് വിവാഹ ഹാളുകളിലും മറ്റും സദ്യ മേശമേൽ ഇലയിട്ട് വിളമ്പാറുമുണ്ട്.
28 കൂട്ടം വിഭവങ്ങൾ ചേരുന്ന സമൃദ്ധമായ കേരളീയ സദ്യയാണ്‌ വിവാഹം തുടങ്ങിയ വിശേഷാവസരങ്ങളിൽ പതിവായി ഉണ്ടായിരുന്നത്.
വിളമ്പുന്നതിനും ഉണ്ണുന്നതിനും നിയതമായ ക്രമവും ചിട്ടകളും ഉണ്ട്.
സദ്യവിഭവങ്ങൾ സാധാരണയായി ചോറ് , കറികൾ , പായസം , പഴം , മോര്‌ , തൈര് , പപ്പടം , ഉപ്പേരി തുടങ്ങിയവയും മറ്റുമാണ്‌.
വിവിധ ഇനം കറികൾ ഉള്ളതിനാൽ ഊണുകഴിക്കുന്നവരുടെ വൈവിധ്യമാർന്ന ഇഷ്ടാനിഷ്ടങ്ങളുമായി ചേർന്നുപോകുന്നു എന്നത് സദ്യയുടെ പ്രത്യേകതയാണ്‌.
ഉള്ളിയോ വെളുത്തുള്ളിയോ പരമ്പരാഗതമായി കറികളായി സദ്യയിൽ ഉപയോഗിക്കാറില്ല, എന്നാൽ പണ്ട് സദ്യയിൽ പതിവില്ലായിരുന്ന കാരറ്റ് , കൈതച്ചക്ക , പയർ ഇവകൊണ്ടുള്ള വിഭവങ്ങളും ഇന്ന് സദ്യയിൽ വിളമ്പുന്നുണ്ട്.
'ബന്ധുക്കളോടും സുഹൃത്തുക്കളോടുമൊപ്പമുള്ള മഹാഭോജനം' എന്ന് അർഥമുള്ള 'സഗ്ധിഃ' (सग्धिः) എന്ന സംസ്കൃതശബ്ദത്തിൽനിന്നാണ് 'സദ്യ' എന്ന മലയാളവാക്കിന്റെ ഉദ്ഭവം.
ലളിതമായി 'സഹഭോജനം' എന്ന് അർഥം.
സമാനാ മഹ വാ ജഗ്ധിഃ സഗ്ധിഃ (समाना मह वा जग्धिः सग्धिः।) എന്ന് നിരുക്തം.
തിരുവനന്തപുരം ജില്ലയിലെ സദ്യ പതിനഞ്ചുകൂട്ടം കറികൾ ഉള്ളതാണ്‌.
ആയ് രാജ്യത്തിന്റെ സംഭാവനയാണ് എന്ന് നാട്ടാചാരങ്ങൾ കൊണ്ട് ഊഹിക്കപ്പെടുന്നു.
പഴയ ആയ്‌രാജ്യം തിരുനെൽ‍‌വേലി വരെ വ്യാപിച്ചു കിടന്നിരുന്നതിനാൽ സദ്യയിൽ തമിഴ്‌നാടിന്റെ സ്വാധീനം ഉണ്ട്.
ഈ ജില്ലയിൽ തൊടുകറികൾ ഒരിക്കൽ മാത്രവും മറ്റു കറികൾ ആവശ്യാനുസരണവും വിളമ്പുന്നു.
എന്നാൽ കേരളത്തിന്റെ മറ്റു സ്ഥലങ്ങളിൽ തൊടുകറികളും ആവശ്യാനുസരണം വിളമ്പാറുണ്ട്.
എരിവ്, പുളിപ്പ്, ഉപ്പ്, മധുരം, കയ്പ്, ചവർപ്പ് എന്നീ ആറുരസങ്ങളും ചേർന്ന സദ്യ ആയുർ‌വേദത്തിലും പരാമർശിക്കപ്പെടുന്നുണ്ട്.
ദിവസം ഒരുനേരം സദ്യയാവാം എന്ന് സിദ്ധവൈദ്യത്തിലും പറയുന്നു.
സദ്യ വിളമ്പുന്നവിധം സദ്യ വിളമ്പി വെച്ചിരിക്കുന്നു
സദ്യയ്ക്ക് ഇല ഇടുന്നതിന് അതിന്റേതായ രീതിയുണ്ട്.
നാക്കില(വാഴയില)യുടെ തലഭാഗം(വീതി കുറഞ്ഞവശം) ഉണ്ണുന്ന ആളിന്റെ ഇടത്തുവശത്തായിരിക്കണം.
സദ്യയിൽ ഓരോ കറിക്കും ഇലയിൽ അതിന്റേതായ സ്ഥാനമുണ്ട്.
കറികളെ തൊട്ടുകൂട്ടുന്നകറികളായിട്ടും കൂട്ടുകറികളായിട്ടും ചാറുകറികളായിട്ടും തിരിച്ചിട്ടുണ്ട്.
കായനുറുക്ക്, ശർക്കരവരട്ടി, ചേന നുറുക്ക്, കൊണ്ടാട്ടം എന്നിവയാണ് ആദ്യം വിളമ്പുക.
ഇവ നാക്കിലയുടെ ഇടത്ത് ഭാഗത്താണ്  വിളമ്പുക.
പിന്നെ തൊട്ടുകൂട്ടൽ കറികളായ  അച്ചാർ, ഇഞ്ചിപുളി എപ്പോഴും ഇലയുടെ ഇടത്തേ മൂലയിൽ വിളമ്പുന്നു.
ഇവ തൊട്ട്കൂട്ടൽ ഇനമായതിനാലാണ്  അവിടെ വിളമ്പുന്നത്.
ഇനി മദ്ധ്യഭാഗത്തുനിന്നും വലത്തുഭാഗത്തേക്ക് കൂട്ടുകറികൾ (അവിയൽ, തോരൻ, കാളൻ, തുടങ്ങിയവ‌) എല്ലാം വിളമ്പുന്നു.
ചാറുകറികൾ ചോറിൽ (നെയ് ചേർത്ത പയർപരിപ്പ് കറി, പുളിശ്ശേരി, സാമ്പാർ) (തിരുവന്തപുരത്ത് സാമ്പാർ കഴിഞ്ഞ് പുളിശ്ശേരി) ഒഴിക്കുന്നു .
പഴം ഇടത്തുവശത്ത് ഇലയുടെ താഴെയായി വെക്കുന്നു.
സദ്യയ്ക്ക് പപ്പടം ഒഴിച്ചുകൂടാനാവത്തതാണ്, വലിയ പപ്പടവും ചെറിയ പപ്പടവും ഉണ്ടായാലെ സദ്യ കേമമാവൂ.
സദ്യ പലവട്ടങ്ങളായി ആണു വിളമ്പുക.
സദ്യ ഉണ്ണുന്ന വിധം
വലത്തു കൈ കൊണ്ടാണ് സദ്യ കഴിക്കുക.
ആദ്യവട്ടം പരിപ്പും നെയ്യും ചേർത്ത് ചോറുണ്ണുന്നു, പിന്നീട് പുളിശ്ശേരി ചേർത്ത് ഒരു വട്ടം കൂടി ഉണ്ണുന്നു.
അതിനു ശേഷം സാമ്പാർ കൂട്ടി ചോറുണ്ണുന്നു.
വിളമ്പുന്നു.
അടപ്രഥമൻ പഴവും (ചിലർ പപ്പടവും) ചേർത്ത് ആണ് കഴിക്കുക.
ഒടുവിൽ തൈർ/രസം ചേർത്ത് ഉണ്ണുന്നു.
പ്രദേശങ്ങൾ മാറുന്നതിനനുസരിച്‌ ഇതിൽ വ്യത്യാസങ്ങൾ വരാറുണ്ട്.
സദ്യ കഴിഞ്ഞ് ഇല മടക്കുന്നതിനും അതിന്റേതായ രീതിയുണ്ട്.
ഊണ് ഇഷ്ടപ്പെട്ടാൽ ഇല മുകളിൽ നിന്ന് താഴോട്ടാണു മടക്കുക.
(ഇലയുടെ തുറന്ന രണ്ടു ഭാഗവും കഴിക്കുന്ന ആളിനെ അഭിമുഖീകരിക്കും).
സദ്യക്കുശേഷം ചുണ്ണാമ്പു ചേർത്ത് അടയ്ക്ക (പാക്ക്) മുറുക്കുന്നു.
പാചകം, തയ്യാറെടുപ്പ്
സാധാരണയായി ഉച്ചസമയത്താണ് സദ്യയുണ്ണുക.
സദ്യക്കുള്ള തയ്യാറെടുപ്പുകൾ തലേദിവസം രാത്രിയിൽ തുടങ്ങുന്നു.
ദേഹണ്ഡക്കാർ രാത്രിമുഴുവനും അദ്ധ്വാനിച്ചാണ് സദ്യ തയ്യാറാക്കുക.
രാവിലെ പത്തുമണിക്കു മുൻപേ വിഭവങ്ങൾ തയ്യാറായിരിക്കും.
ഇന്ന് ആൾക്കാർക്ക് നിലത്ത് ഇരുന്നുണ്ണുവാനുള്ള ബുദ്ധിമുട്ടും സ്ഥലപരിമിതിയും പരിഗണിച്ച് മേശപ്പുറത്ത് ഇലവിരിച്ചാണ് സദ്യവിളമ്പുക.
പണ്ടുകാലത്ത് അയൽ‌പക്കത്തുള്ളവരുടെ സഹായത്തോടെ വീടുകളിൽ തന്നെയാണ് സദ്യ തയ്യാറാക്കിയിരുന്നത്.
രാത്രിമുഴുവൻ വീട്ടുകാരും അയൽക്കാരും തേങ്ങതിരുവാനും പച്ചക്കറികൾ അരിയുവാനും പാചകം ചെയ്യുവാനും കൂടിയിരുന്നു.
സദ്യവിളമ്പുന്നതും വീട്ടുകാരും അയൽക്കാരും കൂടിയായിരുന്നു.
ഇന്ന് കാലത്തിന്റെ മാറ്റത്തിനൊപ്പം സദ്യ ഒരുക്കുവാൻ ദേഹണ്ഡക്കാ‍രെ വിളിക്കാറാണ് പതിവ്.
ലോകത്തെ ഏറ്റവും വലിയ സദ്യ
കേരള സംസ്ഥാ‍ന സ്കൂൾ യുവജനോത്സവങ്ങളിലാണ് ലോകത്തെ തന്നെ ഏറ്റവും വലിയ സദ്യ വിളമ്പുക .
25,000ത്തോളം വിദ്യാർത്ഥികളും അദ്ധ്യാപകരും പങ്കെടുക്കുന്ന സംസ്ഥാന സ്കൂൾ യുവജനോത്സവം ഏഷ്യയിലെ ഏറ്റവും വലിയ കലാമേളയാണ്.
കേരളത്തിലെ ഏറ്റവും പ്രശസ്തരായ ദേഹണ്ഡക്കാർ യുവജനോത്സവത്തിന് സദ്യ തയ്യാറാക്കുന്നു.
പ്രത്യേകം സജ്ജമാക്കിയ പന്തലുകളിൽ വിദ്യാർത്ഥികൾക്കും അദ്ധ്യാപകർക്കും സദ്യവിളമ്പുന്നു.
പിന്നെ ആറൻമുള വളളസദൃ സദ്യയിലെ സാധാരണ വിഭവങ്ങൾ സദ്യ
കേമമായ സദ്യക്ക് നാലു കറി, നാലു 
ഉപ്പിലിട്ടത് (അച്ചാർ),നാലു വറവ്, നാലു ഉപദംശം (തൊടുകറി),നാലു മധുരം എന്നാണ്.
തെക്കൻ കേരളത്തിൽ സദ്യ പൊതുവേ വെജിറ്റേറിയൻ ആണ് എന്നാൽ വടക്കൻ കേരളത്തിൽ മലബാർ ഭാഗങ്ങളിൽ മത്സ്യ മാംസ വിഭവങ്ങളും സദ്യയുടെ ഭാഗം ആണ്.
നാലു കറി കാളൻ ഓലൻ എരിശ്ശേരി പുളിശ്ശേരി നാലു ഉപ്പിലിട്ടത് ഇഞ്ചിത്തയിര് പുളിയിഞ്ചി മാങ്ങ നാരങ്ങ നാലു വറവ് കായ ചേന മുളക് ശർക്കര ഉപ്പേരി നാലു ഉപദംശം(തൊടുകറി) കാളൻ ഓലൻ അവിയൽ കൂട്ടുകറി /* എരി ശ്ശേരി തോരൻ ഇഷ്ടു പച്ചടി കിച്ചടി നെയ്യ് പഴം പരിപ്പ് പപ്പടം പ്രഥമൻ ( പായസം ) പാലട പ്രഥമൻ ( അട പ്രഥമൻ ) പഴം പ്രഥമൻ ഗോതമ്പ് പ്രഥമൻ ചക്ക പ്രഥമൻ കടലപരിപ്പ് പ്രഥമൻ പയർ പായസം അരിപ്പായസം കടും പായസം പാൽ പായസം എള്ള് പായസം പിസ്ത പായസം പപ്പായ പായസം പോഷകങ്ങൾ, ആരോഗ്യം
അന്നജം ഏറെയുള്ള അരി കൊണ്ടുള്ള ചോറ്, പ്രത്യേകിച്ച് വെളുത്ത അരിയുടെ ചോറ്, ഉപ്പ് കൂടുതൽ അടങ്ങിയ അച്ചാർ, മധുരം കൂടുതൽ അടങ്ങിയ പായസം, പപ്പടം, ചുവന്ന മാംസം  തുടങ്ങിയവ അമിതമായി ഉപയോഗിച്ചാൽ അത് ആരോഗ്യത്തെ ഗുരുതരമായി ബാധിക്കുന്ന രോഗങ്ങളിലേക്ക് നയിക്കുന്നു.
അതിനാൽ സദ്യയിലെ ചോറ്, അച്ചാർ, പായസം മുതലായവ മിതമായി ഉപയോഗിക്കുന്നതാണ് ഏറെ നല്ലത്.
പ്രത്യേകിച്ച് പ്രമേഹം , അമിത കൊളസ്ട്രോൾ , ഹൃദ്രോഗം , അമിത രക്താദിസമ്മർദം, അമിതവണ്ണം മുതലായ രോഗങ്ങൾ ഉള്ളവർ സദ്യ കഴിക്കുമ്പോൾ നിയന്ത്രണം പാലിക്കേണ്ടതാണ് എന്ന്‌ ആരോഗ്യ വിദഗ്ദർ അഭിപ്രായപ്പെടുന്നു.
വെളുത്ത അരിയേക്കാൾ ചുവന്ന പോഷക സമൃദ്ധമായ തവിട് അടങ്ങിയ അരി കൊണ്ടുള്ള ചോറാണ് ആരോഗ്യകരം.
എന്നിരുന്നാലും ചോറ് കുറച്ചു ഉപയോഗിക്കാൻ പ്രത്യേകം ശ്രദ്ധിക്കേണ്ടതുണ്ട്.
ഒന്നിലധികം തവണ ചോറ് കഴിക്കുന്നത് നല്ലതല്ല.
സദ്യയുടെ ഭാഗമായി പച്ചക്കറികൾ, ഇലക്കറികൾ, പയർ വർഗ്ഗങ്ങൾ, പരിപ്പ് എന്നിവ അടങ്ങിയ വിഭവങ്ങൾ  പോഷക സമൃദ്ധവും ആരോഗ്യകരവുമാണെന്ന്‌ പറയാം.
കേരളത്തിന്റെ വടക്കൻ പ്രദേശങ്ങളിൽ കാണപ്പെടുന്ന മത്സ്യം , കൊഴുപ്പ് കുറഞ്ഞ മാംസം , മുട്ട എന്നിവ ചേർന്നുള്ള സദ്യ കൂടുതൽ പ്രോട്ടീൻ സമ്പുഷ്ടമാണ് എന്ന്‌ പറയാം.
പൊതുവേ അത് ആരോഗ്യത്തിന് ഗുണകരവുമാണ്.
സദ്യ തയ്യാറാക്കുമ്പോൾ എണ്ണയിൽ വറുത്തതും പൊരിച്ചതും അമിതമായി മധുരവും ഉപ്പും കൊഴുപ്പും മറ്റും കുറയ്ക്കുകയും പകരം പോഷക സമൃദ്ധമായ കറികൾ ഉപയോഗിക്കുകയും ചെയ്യുന്നതാണ് അഭികാമ്യം.
പായസം മധുരം കുറച്ചു തയ്യാറാക്കുന്നതാണ് ഗുണകരം.
ഇക്കാര്യത്തിൽ പഞ്ചസാരയെക്കാൾ ശർക്കര ഗുണകരമാണ്.
അരി കൊണ്ടുള്ള പായസത്തിന് പകരം കടല , പയർ , പരിപ്പ് , എള്ള് , പിസ്ത , നിലക്കടല , ഓട്സ് തുടങ്ങിയ പ്രോട്ടീൻ സമ്പുഷ്ടമായ ഭക്ഷ്യ വസ്തുക്കൾ കൊണ്ടുള്ള പായസം അല്ലെങ്കിൽ ചക്ക , പപ്പായ തുടങ്ങിയവ കൊണ്ടുള്ള പോഷക സമൃദ്ധമായ പായസം ആകും ഗുണകരം.
വെളുത്ത അരിയും പഞ്ചസാരയും ചേർന്ന പായസം ആരോഗ്യ പ്രശ്നങ്ങൾ ഉള്ളവർ കഴിവതും ഒഴിവാക്കുന്നതാണ് നല്ലത്.
ഓണ സദ്യ അവലംബം ↑ ↑ ↑ കുറിപ്പുകൾ
ഒരു കുടയും കുഞ്ഞുപെങ്ങളും ഇംഗ്ലീഷ് വിലാസം https://ml.wikipedia.org/wiki/Oru_kudayum_kunju_pengalum
മുട്ടത്തുവർക്കി കുട്ടികൾക്കുവേണ്ടി എഴുതിയ മലയാളം നോവലാണ് ഒരു കുടയും കുഞ്ഞുപെങ്ങളും .
1961-ലാണ് ഈ നോവൽ ആദ്യം പ്രസിദ്ധീകരിച്ചത്.
മാതാപിതാക്കളില്ലാതെ , അമ്മയുടെ സഹോദരിയോടൊപ്പം അനാഥരായി വളർന്ന ബേബി, ലില്ലി എന്നീ കുട്ടികളുടെ കഥ.
ബാലസാഹിത്യ രചനയിൽ മുട്ടത്തുവർക്കിയുടെ മാസ്റ്റർപീസ് ആയിരുന്ന ഒരു കുടയും കുഞ്ഞുപെങ്ങളും സ്‌കൂളുകളിൽ ഉപപാഠപുസ്തകമായി പഠിപ്പിക്കപ്പെട്ടു.
വിവിധ ഇന്ത്യൻഭാഷകളിലേക്കും റഷ്യൻഭാഷയിലേക്കും വിവർത്തനം ചെയ്യപ്പെട്ട ഈ കൃതി, മലയാളത്തിലെ പ്രധാന ബാലസാഹിത്യകൃതികളിലൊന്നാണ്.
മലയാള സാഹിത്യരംഗത്തെ ജനപ്രിയനായ കഥാകാരനും, കവിയുമായ മുട്ടത്തു വർക്കി , കേരളത്തിൽ കോട്ടയം ജില്ലയിലെ ചങ്ങനാശേരിയിൽ ചെത്തിപ്പുഴ എന്ന ഗ്രാമത്തിൽ ജനിച്ചു.
65 നോവലുകളുൾപ്പെടെ 132 പുസ്തകങ്ങൾ  അദ്ദേഹം  രചിച്ചിട്ടുണ്ട് .
അദ്ദേഹത്തിന്റെ ചില നോവലുകളെ അവലംബിച്ച്  മലയാള ചലച്ചിത്രങ്ങൾ നിർമ്മിക്കപ്പെട്ടിട്ടുണ്ട് .
അദ്ദേഹത്തിന്റെ സ്മരണയിൽ 
വർഷം തോറും മുട്ടത്തു വർക്കി പുരസ്കാരം എഴുത്തുകാർക്ക് നൽകപ്പെടുന്നു.
മഴയുള്ള ഒരു ദിവസം സ്കൂളിൽ പോവുകയായിരുന്ന ലില്ലിയെ കുടയിൽ കയറ്റാതിരുന്ന പണക്കാരിയായ സഹപാഠി ഗ്രേസിയുടെ നെറ്റി സഹോദരനായ ബേബി എറിഞ്ഞു പൊട്ടിച്ചു.
പോലീസിനെ പേടിച്ച ബേബി, മടങ്ങി വരുമ്പോൾ സഹോദരിക്ക് ചില്ലുകൈപ്പിടിയിൽ കുരുവിയുടെ രൂപമുള്ള കുടയുമായി വരാമെന്ന ഉറപ്പു കൊടുത്തശേഷം വീടുവിട്ടിറങ്ങി.
പേരമ്മ, മാമ്മിത്തള്ളയുടെ മർദ്ദനം അസഹ്യമായതിനെ തുടർന്ന് പിന്നീടു വീടുവിട്ടുപോയ ലില്ലി ഒരു ഡോക്ടറുടെ വീട്ടിലെത്തി അദ്ദേഹത്തിന്റെ രണ്ടു മക്കൾക്കൊപ്പം  വളരുന്നു.
നഗരത്തിലെത്തിയ ബേബിയാകട്ടെ, സൗദാമിനി എന്ന സംഗീതാദ്ധ്യാപികയുടെ വീട്ടിൽ എത്തിപ്പെട്ട് വളരുന്നു.
ലില്ലിയുടെ സഹോദരനെക്കുറിച്ചറിഞ്ഞ ഡോക്ടർ അവനെ കണ്ടുപിടിക്കാൻ നടത്തിയ ശ്രമങ്ങൾ വിജയിച്ചില്ല.
ഡോക്ടറുടെ മക്കളുടെ സംഗീതാദ്ധ്യാപിക ആയിരുന്നു സൗദാമിനി.
അവരിൽ നിന്ന് ബേബിയെക്കുറിച്ചറിഞ്ഞ ഡോക്ടർ അവനെ തന്റെ വീട്ടിലേക്കു കൂട്ടിക്കൊണ്ടുവന്നു.
അവിടെ വളർന്ന അവൻ പഠിച്ചു ഡോക്ടറാകുന്നു.
ഡോക്ടറുടെ മകൾ മോളിയെ അയാൾ വിവാഹവും കഴിച്ചു.
ലില്ലിയെ ഡോക്ടറുടെ മകൻ ജോയിയും വിവാഹം ചെയ്തു.
ഡോക്ടർ ബേബിയുടെ ശസ്ത്രക്രിയ ഒരു യുവതിയെ രോഗമുക്തയാക്കി.
നന്ദിപ്രകടിപ്പിക്കാനെത്തിയ യുവതിയും ഭർത്താവും നൽകിയ പണം ബേബി വാങ്ങിയില്ല.
പകരം ഒരു കുട സമ്മാനമായി ചോദിക്കുകയാണ് അയാൾ ചെയ്തത്.
അവർ കുടയുമായി എത്തിയപ്പോൾ അത് ഏറ്റുവാങ്ങാൻ ലില്ലിയും എത്തിയിരുന്നു.
സമ്മാനം കൈമാറിയപ്പോൾ, ആ യുവതി ഗ്രേസിയാണെന്നു ബേബി ലില്ലിയെ അറിയിച്ചു.
അങ്ങനെ എല്ലാവരുടേയും സന്തോഷത്തിൽ കഥ അവസാനിക്കുന്നു.
മലയാള ബാലസാഹിത്യ രംഗത്തെ എക്കാലത്തെയും ഹൃദയസ്പർശിയായ നോവലാണ്‌ മുട്ടത്തു വർക്കിയുടെ ഒരു കുടയും കുഞ്ഞുപെങ്ങളും .
സഹോദരസ്നേഹത്തിന്റെ നൈർമല്യവും അനാഥത്വത്തിന്റെ ദുഖഭാരവും ഒരു നാണയത്തിന്റെ രണ്ടു വശങ്ങളെന്നപോലെ മനോഹരമായി ആവിഷ്കരിച്ചിരിക്കുന്നു .
ദുഷ്ടയായ പേരമ്മയുടെ ഇടപെടലും ,വിധിയുടെ ക്രൂരതയും ഈ രണ്ടു നിഷ്കളങ്ക ഹൃദയങ്ങളെ അകറ്റുന്നതും ,പിന്നീട് അതെ വിധിയുടെ അത്ഭുതകരമായ വഴിത്തിരിവുകൾ അവരെ കൂട്ടിയിണക്കുന്നതുമാണ് ഈ ലളിതമായ രചനയുടെ ഇതിവൃത്തം.
ഈ രണ്ടു കുട്ടികളുടെ അനുഭവങ്ങളിലൂടെ ലോകത്തിലെ നന്മതിന്മകളും രചയിതാവ് വിളിച്ചോതുന്നു.
ദാരിദ്ര്യത്തിന്റെ പടുകുഴിയിൽ, അനാഥത്വത്തിന്റെ ഹൃദയഭാരവും പേറി ജീവിക്കുന്ന രണ്ടു നിസ്സഹായ ഹൃദയങ്ങളിൽ നിന്നാണ് കഥ തുടങ്ങുന്നത്.
ദരിദ്രയായ ലില്ലിയെ പണക്കാരിയായ  ഗ്രേസി പരിഹസിക്കുകയും തന്മൂലം ബേബി പകരം വീട്ടാനായി അവളെ മുറിപ്പെടുത്തുകയും ,തുടർന്ന് നാട്ടുകാരുടേയും പേരമ്മയുടെയും രോഷം ഭയന്ന് ബേബി തന്റെ പാതി ഹൃദയമായ ലില്ലിയെ ഉപേക്ഷിച്ചു ഗ്രാമത്തിൽനിന്ന് ഒളിച്ചോടുന്ന സന്ദർഭത്തിൽ കഥ ആരംഭിക്കുന്നു.
പോരുമ്പോൾ സ്വർണ പിടിയുള്ള കുട വാങ്ങിത്തരാം എന്ന് ലില്ലിക്കു ഉറപ്പുകൊടുത്തിട്ട ബേബി പോകുന്നത്.
തുടർന്ന് ലില്ലിയും തന്റെ ചെറ്റക്കുടിൽ ഉപേക്ഷിക്കാൻ നിർബന്ധിതയാവുന്നു.
ബേബി ജീവിതത്തിന്റെ തീക്ഷ്ണമായ വശങ്ങളിലൂടെ കടന്നുപോകുമ്പോൾ ,ലില്ലി ഒരു കുടുംബത്തിന്റെ ഭദ്രതയിൽ എത്തിപ്പെടുന്നു.
ബേബി തുടക്കത്തിൽ കടന്നുപോകുന്ന കഷ്ടപ്പാടുകളിലൂടെ സ്വാർത്ഥവും കപടവുമായ ലോകത്തിന്റെ ഇരുണ്ട ഉള്ളറകളിലേക്ക് ഗ്രന്ഥകാരൻ വെളിച്ചം വീശുന്നു.
പിന്നീട് ബേബിയെ സൌദാമിനി എന്ന സ്ത്രി സ്വന്തം അനുജനെ എന്നപോലെ സ്നേഹിക്കുകയും സംരക്ഷിക്കുകയും ചെയ്യുന്നു.
എന്നാൽ സൌദാമിനിയുടെ  ബന്ധുക്കൾ ബേബിയോട് കാണിക്കുന്ന അകല്ചയിലൂടെ നാമെങ്ങനെ സ്വാർത്ഥരാവുന്നു എന്നു ഗ്രന്ഥകാരൻ കാണിക്കുന്നു.
മറുവശത്ത്, ഡോക്ടർ ജോണിന്റെ സംരക്ഷണയിൽ ലില്ലിക്കു വിദ്യാഭാസവും നല്ല ജീവിതവും ലഭിക്കുന്നു.
ഡോക്ടർ ജോണിലൂടെ മനുഷ്യമനസ്സിന്റെ വറ്റാത്ത നന്മ ഊട്ടിയുറപ്പിക്കപെടുന്നു.
അത്യന്തം ഹൃദയസ്പർശിയായ സന്ദർഭങ്ങളിലൂടെ പുരോഗമിക്കുന്ന കഥ ബേബിയുടെയും ലില്ലിയുടെയും ഒത്തുചേരലിൽ അവസാനിക്കുന്നു.
കഥാന്ത്യം,ലില്ലിയും ബേബിയും സന്തോഷകരവും ഭദ്രവുമായ ജീവിതം നയിക്കുന്നതായി കാണിക്കുന്നു.
കഥാപാത്രങ്ങൾ ബേബി ലില്ലി ജോൺ ശോശാമ്മ മോളി ജോയി സൌദാമിനി ഗോപി ഗ്രേസി
അവലംബം ↑ Books Talk, Indulekha Network, ഒരു കുടയും കുഞ്ഞുപെങ്ങളും Archived 2012-11-05 at the Wayback Machine ↑ {{ cite news }} : Check date values in: | accessdate= ( help ) 1 2 Mambazham, DC Books Malayala Padavali, പാഠം 2: വേദനിക്കുന്ന കുഞ്ഞു ഹൃദയങ്ങൾ
തുമ്പോളി This article may be in need of reorganization to comply with Wikipedia's layout guidelines .
( 2025 ഫെബ്രുവരി ) ( Learn how and when to remove this message ) ഈ ലേഖനത്തിന്റെ നിർമ്മാണത്തിൽ മുഖ്യമായും സംഭാവന ചെയ്തിട്ടുള്ള ഒന്നോ അതിലധികമോ ഉപയോക്താക്കൾക്കു്  പ്രസ്തുതലേഖനത്തിലെ വിഷയത്തെ സംബന്ധിച്ച് അടുത്ത ബന്ധം നിലവിലുള്ളതായി സംശയിക്കപ്പെടുന്നു.
( 2025 ഫെബ്രുവരി ) ഇംഗ്ലീഷ് വിലാസം https://ml.wikipedia.org/wiki/Thumpoly
9°31′08″N 76°18′57″E ﻿ / ﻿ 9.5188°N 76.3158°E ﻿ / 9.5188; 76.3158 ആലപ്പുഴ ജില്ലയിൽ അമ്പലപ്പുഴ താലൂക്കിലെ ഒരു  പ്രധാന തീരദേശ ഗ്രാമമാണ് തുമ്പോളി .
കേരളത്തിലെ പ്രധാനപ്പെട്ട ഒരു  പൗരാണിക ക്രൈസ്തവ മരിയൻ തീർത്ഥാടനകേന്ദ്രവുമാണ്.
പോർച്ചുഗീസുകാർ നിർമ്മിച്ച പൈതൃകംപേറുന്ന ക്രൈസ്തവ പുരാതന  ദേവാലയമായ തുമ്പോളി പള്ളി ( സെന്റ്. തോമസ് പള്ളി, തുമ്പോളി ) ഇവിടെ സ്ഥിതി ചെയ്യുന്നു.
എഡി|A.
D.1600 ൽ കല്ലും, തടിയുമുപയോഗിച്ചുകൊണ്ട് പള്ളി സ്റ്റാപിക്കപ്പെട്ടു.
വിശുദ്ധ തോമാശ്ലീഹായുടെ നാമത്തിലാണ് ഈ ദേവാലയം അറിയപ്പെടുന്നുവെങ്കിലും, ദൈവമാതാവായ  പരിശുദ്ധ അമലോത്ഭവ മാതാവും ( Thumpoly Our Lady Of Immaculate Conception )അവിടുത്തെ തിരുനാളുമാണ് തുമ്പോളിക്ക് പ്രശസ്തി നേടിക്കൊടുത്തത്.
നൂറ്റാണ്ടുകളുടെ വിശ്വാസ പാര്യമ്പര്യംവും, പ്രൌഡിയും പഴക്കവുമുള്ള ദേവാലയം.
ആലപ്പുഴ രൂപത -Diocese Of Alleppey)യുടെ  കീഴിലുൾപ്പെട്ട ദേവാലയമാണിത്.
AD|എഡി 06- നൂറ്റാണ്ടിൽ ഏതാനും മാർതോമ ക്രിസ്ത്യാനികൾ ഇവിടെ തുമ്പോളിയിൽ കുടിയേറി താമസിക്കുകയും അന്ന് അവിടെ ഓലമേഞ്ഞ, `തോമാപള്ളി ´ എന്നാ പേരിൽ ചെറിയപള്ളി സ്ഥാപിച്ചു.
അങ്ങനെയാണ് ക്രൈസ്തവ പാരമ്പര്യത്തിന് തുടക്കമായത്.
തുമ്പോളി മാതാവ് വിന്റെ തിരുനാൾ നവംബർ 28 മുതൽ ഡിസംബർ 15 വരെ ആഘോഷിക്കപ്പെടുന്നു.
പോർച്ചുഗീസുകാർ കേരളത്തിൽ ആ  കാലഘട്ടത്തിൽ(17-നൂറ്റാണ്ടിൽ) ഇൻഡോ - പോർച്ചുഗീസ് ശൈലിയിൽ നിർമ്മിക്കപ്പെട്ടിട്ടുള്ള ദേവാലയങ്ങളിൽ,ഏറ്റവും വലിയ പള്ളികളിൽ ഒന്നാണ് ഈ പള്ളി.
തുമ്പോളിയിൽ ഇപ്പോൾ കാണുന്ന ദേവാലയം AD 1730 ആം ആണ്ടിൽ പള്ളിയുടെ നിർമ്മാണം പൂർത്തീക്കരിച്ച ദേവാലയമാണ്.
പുരാവസ്തു വകുപ്പിന്റെ  സംരക്ഷണയിലുമാണ്.
AD 1550 - 1600 കാലഘട്ടത്തിനിടയിൽ അന്ന് ഇന്ത്യയിൽ/ഭാരതത്തിൽ തന്നെ ആദ്യമായി `ദൈവമാതാവിന്റെ തിരുസ്വരൂപം´ പ്രേതിഷ്ടിക്കപെടുന്നത് തുമ്പോളിപള്ളിയിലാണ്.
ഇത് ചരിത്രപ്രാധാന്യമായ വസ്തുതകളുടെ അടിസ്ഥാനത്തിൽ പറയുവാൻ സാധിക്കുന്നതാണ്.
AD 1585 ലാണ് തുമ്പോളിപ്പള്ളിയിൽ `കൊമ്പ്രിയ ദർശന സാഹോദര്യം (The Confraternity -Visionary Community) സ്റ്റാപിക്കപ്പെടുന്നത്.
പാരമ്പര്യമായി പിന്തുടർന്ന് വരുന്ന പ്രൗഢവും സമ്പന്നവുമായ ആചാര- അനുഷ്ഠാനങ്ങളാണ് ഇന്നും തുമ്പോളിയിൽ ഉള്ളത്.
1680-ൽ  പള്ളിക്ക് അവസാനമായി അഗ്നിബാധയുണ്ടായി.
ഓരോ വർഷവും ഏകദേശം പ്രതിവർഷം കുറഞ്ഞത് 2.2 ലക്ഷം ജനങ്ങൾ ഇവിടെ തീർത്ഥാടനത്തിനും, സന്ദർശനത്തിനും വിനോദസഞ്ചാരത്തിനുമായി എത്തുന്നു.
ആലപ്പുഴ നഗരമധ്യത്തിൽ നിന്ന് 6 കിലോമീറ്ററും കൊച്ചി അന്താരാഷ്ട്ര വിമാനത്താവളത്തിൽ നിന്ന് 80 കിലോമീറ്ററും, കൊച്ചി നഗരത്തിൽ നിന്ന് 60 കിലോമീറ്റർ, ചേർത്തലയിൽ നിന്നും 20 കിലോമീറ്റർ, കുട്ടനാട് ൽ നിന്ന്  25 കിലോമീറ്റർ, ചങ്ങനാശ്ശേരി യിൽ നിന്ന് 34 കിലോമീറ്റർ, കായംകുളം ത്തു നിന്ന് 52 കിലോമീറ്ററിൽ അകലെ സ്ഥിതി ചെയ്യുന്ന തുമ്പോളി ആലപ്പുഴ, ചേർത്തല, കൊച്ചി എന്നീ നഗരങ്ങളുമായി (ആലപ്പുഴ- തുമ്പോളി-മാരാരിക്കുളം-അർത്തുങ്കൽ -കൊച്ചി -എറണാകുളം ) തീരദേശ  
റോഡുമുഖാന്തരവും റെയിൽ-വേ മുഖാന്തരവും ബന്ധിപ്പിക്കപ്പെട്ടിരിക്കുന്നു.
അടുത്തുള്ള റെയിൽവേ സ്റ്റേഷൻ തുമ്പോളി റെയിൽവേ സ്റ്റേഷൻ പിന്നെയുള്ളത് ആലപ്പുഴ റെയിൽവേ സ്റ്റേഷൻ, അടുത്തുള്ള കെഎസ്ആർടിസി ഡിപ്പോ / സ്റ്റാൻഡ് ആലപ്പുഴ കെഎസ്ആർടിസി സ്റ്റാൻഡ്.
പഴയ [ദേശിയപാത 47] നിലവിലെ ദേശീയപാത 66-ന്റെ യും, സംസ്ഥാന പാത 66 (SH 66) ന്റെയും  അരികത്താണ് ഈ പ്രദേശം സ്ഥിതി ചെയ്യുന്നത്.
ഇതു കൂടാതെ തുമ്പോളിയിൽ റെയിൽവേ സ്റ്റേഷനും ഉണ്ട്.
മൽസ്യബന്ധനവും കയർ വ്യവസായവുമാണ് ജനങ്ങളുടെ പരമ്പരാഗതതൊഴിലുകൾ.
ഈ മേഖലയിലെ ഒരു പ്രധാനപ്പെട്ട കുടിൽവ്യവസായമാണ് കയറുൽപ്പന്നങ്ങളുടെ നിർമ്മാണം.
കേരളത്തിൽ ചാകരക്ക് പ്രസിദ്ധമായ കടൽ തിരങ്ങളിൽ ഒന്നാണ് തുമ്പോളി-പുറക്കാട് തീരങ്ങൾ.
ആലപ്പുഴ മുൻസിപ്പാലിറ്റിയോട് തൊട്ടുരുമ്മി നിൽക്കുന്ന പ്രേദേശമാണ്.
ആലപ്പുഴ മുൻസിപ്പാലിറ്റിയുടെയും ആര്യാട് ഗ്രാമ പഞ്ചായത്തിന്റെയും അതിർത്തി പങ്കിടുന്ന സ്ഥലമാണിത്.
തുമ്പോളിയുടെ ഏറ്റവും സവിശേഷതയായി  കാണാൻ സാധിക്കുന്നത് തുമ്പോളിപ്പള്ളി, തുമ്പോളി ബീച്ച്, തുമ്പോളി ഗ്രൗണ്ട്, തുമ്പോളി സ്കൂൾ, തുമ്പോളി റെയിൽവേ സ്റ്റേഷൻ എന്നിവ ആണ്.
400 മുതൽ 500 വർഷം വരെ പഴക്കവും പാരമ്പര്യമുള്ള ദേവാലയമാണിത്.
ഇപ്പോൾ കാണുന്ന തുമ്പോളി കടപ്പുറത്തെ വിശുദ്ധ അന്തോണീസിന്റെ കുരിശ്ശടി/കപ്പേളാ ക്ക് തുമ്പോളി പള്ളിയോളം പഴക്കമുണ്ട്.
ഒട്ടനവധി ആളുകൾ ഇവിടെ തീർത്ഥാടനത്തിനും,വിനോദസഞ്ചാരത്തിനുമായി ഇവിടെ എത്താറുണ്ട്.
തുമ്പോളിയുടെ തൊട്ട്അടുത്ത പ്രേദേശങ്ങളാണ് പൂങ്കാവ് (പൂങ്കാവ് പള്ളി പ്രസിദ്ധമായ വിശുദ്ധവാര തീർത്ഥാടന ദേവാലയം), ചെട്ടികാട്, പാതിരപ്പള്ളി, കൊമ്മാടി, പൂന്തോപ്പ്, മംഗലം, മാളികമുക്ക് എന്നീ സ്ഥലങ്ങൾ.
പണ്ട് വർഷങ്ങൾക്ക് മുൻപ് തെക്ക് കനാൽ റോഡ് മുതൽ വടക്ക് ഓടാപൊഴി വരെയുള്ള സ്ഥലങ്ങൾ തുമ്പോളിയുടെ ഭാഗമായിരുന്നു.
പൊതുവെ തെക്ക് കനാൽ റോഡ് മുതൽ ഓടാപൊഴി വരെയുള്ള സ്ഥലങ്ങളുടെ ഇടയിൽ വരുന്ന പ്രേദേങ്ങളും സ്ഥലങ്ങളും തുമ്പോളി എന്നാ നാമത്തിൽ തന്നെ ആയിരുന്നു അറിയപ്പെട്ടിരുന്നത്.
"തോമാ പള്ളി" എന്നതിൽ നിന്നാണ് തുമ്പോളി എന്ന സ്ഥലനാമം ഉണ്ടായതെന്നാണ് പൊതുവെ കരുതപ്പെടുന്നത്.
തോമായുടെ പട്ടണം എന്നർത്ഥം വരുന്ന "തോംപോളിസ്" എന്നാണ് പോർച്ചുഗീസുകാർ ഇതിനെ വിളിച്ചിരുന്നത്.
തുമ്പോളി പള്ളിയിലെ സന്ദർശന സമയം എല്ലാ ദിവസവും രാവിലെ 5.30 Am മുതൽ രാത്രി 8.00 Pm വരെയാണ്.
തിരുനാൾ പോലുള്ള പ്രേത്യക ദിവസങ്ങളിൽ  രാത്രി മേൽ പറഞ്ഞ സമയത്ത് ആയിരിക്കില്ല (തിരക്ക് ഇല്ലങ്കിൽ) 10.30 Pm നു ശേഷം മാത്രമേ പള്ളി നട അടക്കുകയുള്ളു.
പ്രധാനപ്പെട്ട തിരുനാൾ ദിവസങ്ങളിൽ പള്ളി നട സാധാരണ അടക്കാറില്ല.
അഥവാ അടച്ചാൽ തന്നെ രാത്രി 12.30Pm അല്ലെങ്കിൽ രാത്രി 01.00 നു ശേഷമേ തിരുനട അടുക്കുകയുള്ളു..
അനുദിന തിരുകർമ്മ വിവരങ്ങൾ.
തുമ്പോളിയിൽ എല്ലാ ദിവസത്തെയും തിരുകർമ്മങ്ങൾ.
ഞായർ - രാവിലെ 5.00 Am ന് പ്രഭാത പ്രാർത്ഥന , ജപമാല , 6.00 Am ന് ദിവ്യബലി , 8.30 Am ന് ദിവ്യബലി , വൈകിട്ട് 5.30 Pm ന് ദിവ്യബലി..
തിങ്കൾ മുതൽ വെള്ളി വരെ രാവിലെ 5.30 Am ന് പ്രഭാത പ്രാർത്ഥന , ജപമാല , 6.30 Am ന് ദിവ്യബലി , വൈകിട്ട് 5.30 Pm ന് ദിവ്യബലി.
വ്യാഴം - വൈകിട്ട് 5.10 Pm ന് വിശുദ്ധ തോമസ്ലിഹയുടെ നൊവേന, ദിവ്യബലി.
ശനി - എല്ലാ ശനിയാഴ്ചകളിലും ദൈവ മാതാവായ പരിശുദ്ധ അമലോത്ഭവ മാതാവിന്റെ (തുമ്പോളി മാതാവിന്റെ) പ്രേത്യേക മാധ്യസ്ഥ സഹായം നേടുന്നതിനും അനുഗ്രഹങ്ങൾ ലഭിക്കുന്നതിനുമായുള്ള ദിവസം.
അന്നേ ദിവസം- രാവിലെ 5.30 Am ന് പ്രഭാത പ്രാർത്ഥന,ജപമാല,06.30 Am ന് ദിവ്യബലി ,തുമ്പോളി മാതാവായ പരിശുദ്ധ അമലോത്ഭവ മാതാവിന്റെ മാധ്യസ്ഥം നേടുന്നതിനായുള്ള നൊവേന.
വൈകുന്നേരം 4.15 Pm ന് മാതാവിന്റെ നൊവേന , ദിവ്യബലി , മെഴുകുതിരി പ്രദക്ഷിണം, ആരാധന , നേർച്ചകഞ്ഞി വിതരണം.
രണ്ടാം ശനി - രാവിലെ 5.30 Am ന് പ്രഭാത പ്രാർത്ഥന, ജപമാല,06.30 Am ന് ദിവ്യബലി,നൊവേന,11.00 Am ന് - മാതാവിന്റെ നൊവേന,ദിവ്യബലി, ആരാധന,നേർച്ച കഞ്ഞി വിതരണം.
വൈകിട്ട് 4.30 Pm ന് - മാതാവിന്റെ നൊവേന,ദിവ്യബലി, മെഴുകുതിരി പ്രദക്ഷിണം, ആരാധന..
(ഒട്ടനവധി ജനങ്ങൾ ഈ നൊവേനയിലും വിശുദ്ധ കുർബാനയിലും മെഴുകുതിരി പ്രദക്ഷിണത്തിലും ആരാധനയിലും പങ്കെടുത്ത് അനുഗ്രങ്ങളും മാധ്യസ്ഥ നേടുന്നതിനുമായി ഇവിടെ എത്തുന്നു.
രോഗ ശാന്തി നേടൽ , സന്താന ലബ്ധി , വിവാഹ തടസം മാറാൻ , ജോലി ഇല്ലാത്തവർക്ക് അവർക്ക് അനുയോജ്യമായ ജോലി ലഭിക്കുവാൻ, സാമ്പത്തിക പ്രശ്നംമാറാൻ , കുടുംബ ബുദ്ധിമുട്ടുകൾ മാറുവാൻ, എന്നിവയാണ് ഇവിടെ മനസ്സറിഞ്ഞ് പ്രാർത്ഥിക്കുന്നവർക്ക് ലഭിക്കുന്ന അത്ഭുത അനുഗ്രഹങ്ങൾ.
തുമ്പോളി പള്ളി പെരുന്നാൾ/തിരുനാൾ.
അമലോത്ഭവതിരുനാൾ.
തോമാശ്ലീഹായുടെ നാമധേയത്തിലുള്ള പള്ളി കന്യാമറിയത്തിന് കൂടി സമർപ്പിച്ചിരിക്കുന്നു.
തുമ്പോളിപ്പെരുന്നാൾ വളരെ ചരിത്ര പ്രസിദ്ധമാണ്.
എല്ലാ വർഷന്തോറും തുമ്പോളിമാതാവിന്റെ (അമലോത്ഭവ മാതാവിന്റെ) ദർശന തിരുനാൾ അഥവാ കൊമ്പ്രിയ പെരുന്നാൾ/കൊബേര്യാ തിരുനാൾ- നവംബർ 27 മുതൽ ഡിസംബർ 15 വരെ സാഘോഷം ആഘോഷിക്കുന്നു.
[ഒന്നര നൂറ്റാണ്ട് മുൻപ് വരെ തുമ്പോളി പള്ളിയിൽ മറിയത്തിന്റെ സ്വർഗ്ഗാരോപണ തിരുനാളായിരുന്നു ഓഗസ്റ്റ്മാസം ആഘോഷിച്ചിരുന്നത്. തീയതിയിലും മാസത്തിലും മാറ്റം വന്നതല്ലാതെ തിരുനാൾ ചടങ്ങുകൾക്കോ പാരമ്പര്യ ആചാരനുഷ്ടനങ്ങൾക്കോ മാറ്റം വരുത്തിട്ടില്ല].
തിരുന്നാളിന്റെ മറ്റൊരു പ്രേത്യേകതയാണ് സാൾവേ ലെദിഞ്ഞ്/ലിറ്റിനി യും അതിന് ഉപയോഗിച്ചു വരുന്ന മാതാവിന്റെ രൂപവും(1607 ൽ മൂത്തേടത് രാജാവ് സമർപ്പിച്ച ആനയുടെ ഒറ്റകൊമ്പിൽ തീർത്ത സാൾവേരൂപം).
- കാലങ്ങളായി തിരുനാൾ ദിനങ്ങളിൽ നടക്കുന്ന പ്രത്യേക പ്രാർഥന അനുഷ്ഠാനമായ സാൽവേ ലദീഞ്ഞിൽ ദർശന സമൂഹാംഗങ്ങൾ ദേവാലയ മധ്യത്തിൽ സ്ഥാന വസ്ത്രങ്ങൾ അണിഞ്ഞ് ഇരു വശങ്ങളിലായി നിരന്ന് ഭക്തിയോടെ ദിവ്യരൂപം വഹിക്കുന്ന കാർമികനോടൊപ്പം ഈ പ്രത്യേക തിരുകർമത്തിന്റെ ഭാഗമാകും.
പുഷ്പം, സുഗനധ ദ്രവ്യം, ധൂപം എന്നിവ കൊണ്ടും ദൈവ മാതാവിന്റെ ദിവ്യ രൂപത്തിൽ അർച്ചന അർപ്പിക്കുന്ന ഭക്തി സാന്ദ്രമായ അനുഭവം തിരുനാൾ നാളുകളിൽ മാത്രമുള്ളതാണ്.
നവംബർ 28ന് രാത്രി 7.30pm നു ശേഷം ആയിരക്കണക്കിന് മേൽ വിശ്വാസി ജനങ്ങൾ പങ്കെടുക്കുന്നത് കൈയിൽ കത്തിച്ച മെഴുകുതിരിയുമയാണ് തുമ്പോളിപ്പെരുന്നാൾ കൊടിയേറ്റം സാക്ഷ്യം വഹിക്കുന്നത്.
ഈ ധന്യമൂഹൂർത്തം നേരിൽ കാണാൻ ദൂരദേശങ്ങളിൽ നിന്നുവരെ ജനങ്ങൾ എത്തുന്നു.
ഡിസംബർ 08-ആം തീയതിയാണ് പ്രധാന തിരുനാൾ ദിനത്തിൽ തുമ്പോളിയിൽ ജനലക്ഷങ്ങളാവും ഉണ്ടാവുക.
ഡിസംബർ 08- അന്നേ ദിവസമാണ് വർഷത്തിൽ ഒരിക്കൽ മാത്രം പുറത്തേക്കെടുക്കുന്ന ചരിത്ര പ്രസിദ്ധമായ   തുമ്പോളി മാതാവിന്റെ അത്ഭുത തിരുസ്വരൂപവും വഹിച്ചുള്ള    2 മണിക്കൂർ  നീളുന്ന പെരുന്നാൾ പ്രേദക്ഷിണം.
എട്ടാംമിടം തിരുനാൾ ഡിസംബർ 15- നാണ് അന്ന് വൈകിട്ട് അമ്മമാരുടെയും സഹോദരികളുടെയും നേതൃത്വത്തിൽ അത്ഭുത മാതാവിന്റെ മറ്റൊരു തിരുസ്വരൂപവും വഹിച്ചുള്ള പ്രേദക്ഷിണം.
ഡിസംബർ 06 നാണ് പരിശുദ്ധ അമലോത്ഭവ മാതാവായ തുമ്പോളി മാതാവിന്റെ 
അത്ഭുത തിരുസ്വരൂപ തിരുനട തുറക്കൽ.
തിരുനാളിനോട് അനുബന്ധിച്ചു നടത്തുറക്കൽ ദിവസം മാതാവിനെ പൊതു വണക്കത്തിനായി തിരുസ്വരൂപം പ്രധാന അൾത്താരയിൽ നിന്ന് താഴേക്ക് കൊണ്ടുവരുകയും മാതാവിന്റെ അത്ഭുത തിരുസ്വരൂപത്തെ നന്നായി സുവർണ്ണ പട്ട് കൊണ്ട് അണിയിച്ചൊരുക്കുകയും, തുടർന്ന് മാതാവിനെ തിരുആഭരണങ്ങൾ ചാർത്തുകയും ചെയ്യുന്നു.
ഇതിൽ തിരുആഭരണങ്ങളുടെ കൂട്ടത്തിൽ കൊച്ചി രാജാവ് 16- നൂറ്റാണ്ടിൽ സമർപ്പിച്ച വിലമതിക്കാവുന്ന ആഭരണങ്ങളും ഉണ്ട്.
(കാലാ കാലങ്ങളായി ചാർത്താറുള്ള ആഭരണങ്ങൾ മാത്രമേ മാതാവിന് അണിയിക്കാറുള്ളു. ബാക്കിയുള്ളവ എണ്ണി തിട്ടപ്പെടുത്തിയും, രേഖപെടുത്തിയും വെയ്ക്കുന്നു).
അങ്ങനെ മാതാവിനെ വളരെ അതീവ മനോഹരമായി ഒരു രാജ്ഞിയെപ്പോലെ ഒരുക്കിയാണ് ജനങ്ങൾക്ക് പൊതു വണക്കത്തിനായി നടതുറന്നു കൊടുത്ത് തിരുമുഖ ദർശനം ചെയ്യുന്നു.
ഡിസംബർ 06 മുതൽ ഡിസംബർ 15 അർദ്ധരാത്രി വരെയാണ് തുമ്പോളി (അമലോത്ഭവ) മാതാവിന്റെ അത്ഭുത തിരുസ്വരൂപം പൊതു/പരസ്യ വണക്കത്തിനും കുറെകൂടി അടുത്ത് ദർശിക്കുന്നതിനും സൗകര്യം ഉണ്ടായിരിക്കുന്നതാണ്.
എല്ലാവർഷവും ഡിസംബർ 6 മുതൽ ഡിസംബർ 15 വരെയും പെരുന്നാളിന്റെ പ്രധാന ദിവസങ്ങളോടനുബന്ധിച്ച് പള്ളിയും പള്ളി പരിസരവും മുതൽ  ബീച്ച് (കടപ്പുറം) വരെ ദീപങ്ങളാലും ദീപാലങ്കരങ്ങളാലും മറ്റും  അണിയിച്ച് അലങ്കരിക്കാറുണ്ട് ഇത് കാണുവാനായി തന്നെ ആസ്വദിക്കുന്നതിനായും ഒട്ടേറെ ജനങ്ങൾ ഇവിടേക്ക് എത്തുന്നു.
നവംബർ 27 ഉച്ചകഴിഞ്ഞു 4 മണിക്ക് പെരുന്നാളിന്റെ വരവും - ആരംഭവും അറിയിച്ചു കൊണ്ടുള്ള വലിയ ജന പങ്കാളിതത്തോടെയുള്ള തിരുനാൾ വിളംബര സന്ദേശറാലി വലിയൊരു പ്രേത്യേകതയാണ്.
ഡിസംബർ 15 എട്ടാംമിടം തിരുനാൾ ദിവസം അർദ്ധ രാത്രിയോടുകൂടി തുമ്പോളി മാതാവിന്റെ തിരുനട അടക്കുന്നതോടുകൂടിയും, തിരുനാൾ കൊടി ഇറങ്ങുന്നത്തോടുകൂടിയുമാണ് തിരുനാൾ ചടങ്ങുകൾ സമാപിക്കുന്നത്.
ഇവിടുത്തെ പ്രധാന നേർച്ചാ ``പട്ടും കിരീടം എഴുന്നള്ളിപ്പ്´´ ആണ്.
(11)  18 ദിവസം നീണ്ടുനിൽക്കുന്ന കേരളത്തിലേയും,ആലപ്പുഴ ജില്ലയിലെയും ഏറ്റവും വലിയ മരിയൻ തിരുനാൾ(മാതാവിന്റെ പെരുന്നാൾ ).
അമലോദ്ഭവ തിരുനാളാണ് പ്രധാനം.
"കപ്പലോട്ടക്കാരി അമ്മ" - (കപ്പലിൽ വന്ന അമ്മ, നാവികരുടെ അമ്മ ) മാതാവ് എന്നാണ് അമലോദ്ഭവ മാതാവിന്റെ തിരുസ്വരൂപം അറിയപ്പെടുന്നത്.
1550-1600  കാലഘട്ടത്തിനിടയിൽ പാരിസിൽ / ഇറ്റലിയിൽ നിന്നും കൊണ്ടുവന്ന ദൈ
വമാതാവായ അമലോത്ഭവ മാതാവിന്റെ അത്ഭുത തിരുസ്വരൂപമാണിത്.
കേരളത്തിലെയും,ആലപ്പുഴ ജില്ലയിലേയും വളരെ ആർഭടത്തോടും ആഘോഷത്തോടും ഭക്തിയോടും കൂടെ നടത്തുന്ന വലിയ തിരുനാളുകളിൽ ഒന്നാണ് തുമ്പോളി പള്ളിയിലെ പെരുന്നാൾ.
ഇടവക തിരുനാളായ  ഇടവക മദ്ധ്യാസ്ഥൻ വിശുദ്ധ  തോമസിന്റെയും  വിശുദ്ധ പത്രോസിന്റെയും തിരുനാൾ  ജൂലൈ ആദ്യ ഞായറാഴ്ച അല്ലെങ്കിൽ രണ്ടാം ഞായറാഴ്ച ആഘോഷിക്കപ്പെടുന്നു.
സെപ്റ്റംബർ 01 മുതൽ സെപ്റ്റംബർ 08 വരെ പരിശുദ്ധ കന്യാക മറിയത്തിന്റെ ജനന തിരുനാൾ ആഘോഷിക്കപ്പെടുന്നു .
എല്ലാ വർഷവും ഒക്ടോബർ 01 മുതൽ 31 വരെ ജപമാല മാസം ഒരു ആഘോഷംപോലെ നടത്തുന്നു.
നേർച്ച - കാഴ്ചകൾ.
തുമ്പോളി പള്ളിയിലെ പ്രധാന നേർച്ച - കാഴ്ചകൾ എന്ന് പറയുന്നതിൽ ഏറ്റവും പ്രധാനപെട്ടത് ``പട്ടും കിരീടം സമർപ്പണം / എഴുന്നളിപ്പ് ´´മാണ്.
അതുകൂടാതെ സാരീ സമർപ്പണം, സ്വർണ്ണം, വെള്ളി ഉരുപടികൾ,  ആഭരണം വെച്ച് സമർപ്പണം,  പട്ട് ,  ആൾരൂപങ്ങൾ, നോട്ട്മാല, പൂമാല, പേപ്പർമാല, അടിമ സമർപ്പണം, നേർച്ചാ പായസം എന്നിവയെല്ലാമാണ്.
തുമ്പോളിയുടെ ലാന്റ്മാർക്ക് എന്നു വിശേഷിപ്പിക്കാവുന്ന 400 മുതൽ 500 വർഷം പഴക്കവും പാരമ്പര്യമുള്ള തുമ്പോളി പള്ളിയാണ് - സെന്റ്.
തോമസ് പള്ളി, തുമ്പോളി മുഖ്യ സ്ഥാനം.
പോർച്ചുഗീസുകാരാണ് ഈ പള്ളി നിർമ്മിച്ചത്.
(കേരള ഇൻഡോ - പോർച്ചുഗീസ്, പൗരാണിക വാസ്തുവിദ്യ) ഈ പള്ളി വളരെ നല്ല 
വാസ്തുവിദ്യയിലും മറ്റും പണികഴിപ്പിച്ച/ നിർമ്മിച്ച ദേവാലയമാണ്.
ഈ ദേവാലയത്തിന്റെ നിർമ്മാണ ശൈലിയും രൂപഘടനയും വളരെ മനോഹരമാണ്.
മാത്രവുമല്ല ദേവാലയത്തിന്റെ പ്രധാന അൾത്താരാ(മദ്ബ്ഹാ) -നൂറ്റാണ്ടുകളുടെ പഴക്കമുള്ള അതിപുരാതനമായ അൾത്താര) ആകർഷണീയമായ കൊത്തുപണികളാലും വർണ്ണങ്ങളാലും മനോഹരമാണ്.
ഇവിടം പ്രധാനപ്പെട്ട ഒരു വലിയ ക്രൈസ്തവ തീർത്ഥാടന കേന്ദ്രമാണ്.
തുമ്പോളി 
പള്ളിക്ക് ``മൈനർ ബസിലിക്ക´´ പദവിയോ,അല്ലേ മറ്റ് `ഉയർന്ന പ്രേത്യക´ പദവിയോ ലഭിക്കും എന്നാണ് പറയപ്പെടുന്നത്(തുമ്പോളിക്ക് ബസിലിക്ക പദവി ലഭിക്കാനുള്ള എല്ലാ മാനദണ്ഡങ്ങളും ഈ ദേവാലയത്തിനുണ്ട് ആയതിനാൽ).
മറ്റൊരു പ്രത്യേകത, തുമ്പോളി ബീച്ച് (കടപ്പുറം) മുഖ്യമായ ഒരു വിനോദസഞ്ചാര ആകർഷണമാണ്.
ഡിസംബർ 06 മുതൽ ഡിസംബർ 15 വരെ പെരുന്നാളിന്റെ പ്രധാന ദിനങ്ങളോട് അനുബന്ധിച്ച് പള്ളിയും പള്ളിപരിസരവും മുതൽ ബീച്ച് (കടപ്പുറം)വരെ ദീപലങ്കാരങ്ങളാലും മറ്റും എല്ലാ വർഷവും അലങ്കരിക്കാറുണ്ട്.
ഇവിടെ വളരെ ശാന്തമായും സ്വസ്ഥമായും തിരക്കില്ലാതെ വിനോദസഞ്ചാരവും അവധി സമയവും കുടുംബത്തോടൊപ്പം കൂട്ടുകാരുമായും ഇവിടെ ചെലവഴിക്കാവുന്നതാണ്.
ഇവിടെ ചെറുതും വലുതുമായ ഹോംസ്റ്റേകളും, റിസോർട്ടുകളും ഉണ്ട്.
കൂടാതെ ചെറുതും വലുതുമായ കുരിശ്ശടി (കപ്പേള) അതിർത്തിക്കുള്ളിലുണ്ട്.
വളരെ ശാന്തവും മനോഹരവുമായ പ്രേദേശമാണിത്.
തുമ്പോളി റെയിൽവേ സ്റ്റേഷനാണ് ഇവിടുത്തെ മറ്റൊരു പ്രധാനപ്പെട്ട സ്ഥാനം.
സമീപത്തുള്ള ചെറുക്ഷേത്രമായ തീർത്ഥശ്ശേരി പരമ്പരാഗത കേരളീയ വാസ്തുവിദ്യയ്ക്ക് ഉദാഹരണമാണ്.
ഇവിടെ സെന്റ്.
തോമസ് ഹൈ സ്കൂൾ കൂടി ഉണ്ട്.
ആലപ്പുഴ ജില്ലയിലെയും രൂപതയിലെയും പ്രധാന തീർത്ഥാടന ദേവാലയം.